Ritratt: Humphrey Muleba fuq Unsplash .td_uid_2_60b5b0f498568_rand.td-a-rec-img{text-align:left}.td_uid_2_60b5b0f498568_rand.td-a-rec-img img{margin:0 auto 0 0} Minn nofs Ġunju mhux se jkun permess xogħol ta' twaqqigħ u tħaffir f'żoni turistiċi f'Malta u f'Għawdex. Dan ħabbritu l-Awtoritá tal-Ippjanar, il-PA fi stqarrija t-Tnejn, fejn qalet, "konxji mill-fatt li s-siti ta' kostruzzjoni huma ta' inkonvenjent, l-Awtorità Maltija għat-Turiżmu, L-MTA identifikat lista estensiva ta' lokalitajiet u toroq fejn dawn ix-xogħlijiet mhux se jkunu permessi." Kwalunkwe xogħol ta' twaqqigħ u tħaffir imwettaq bejn il-15 ta' Ġunju u t-30 ta' Settembru 2021, fil-lokalitajiet u t-toroq identifikati, jista' jiġi rrappurtat lill-Awtorità tal-Bini u l-Kostruzzjoni fuq 8004 9000 matul il-ħinijiet tal-uffiċċju u fuq 99637508 (Malta) u 99098855 (Għawdex) wara ħinijiet tal-uffiċċju, qalet l-istqarrija. Il-lista sħiħa tal-lokalitajiet u t-toroq fejn ma jistax isir xogħlijiet tinsab fuq is-sit tal- MTA . L-istqarrija qalet ukoll li peress li l-MTA hi l-awtorità kompetenti biex tidentifika l-lokalitajiet u t-toroq fejn ma jistgħux isiru x-xogħlijiet, l-MTA tirriżerva d-dritt li tbiddel jew temenda l-lista ta' toroq kif jidhrilha. L-PA ħeġġet lil persuni li jixtiequ jżiedu aktar toroq mal-lista tal-2022 biex jibgħatu t-talba tagħhom lill-MTA jew lill-Kunsill Lokali tagħhom fuq tourism.development.mta@visitmalta.com sal-31 ta' Awissu. .td_uid_3_60b5b0f49882c_rand.td-a-rec-img{text-align:left}.td_uid_3_60b5b0f49882c_rand.td-a-rec-img img{margin:0 auto 0 0}